Ntsibolane o re matichere ha e e-s’o e etse qeto malebana le ho kopa thuso ea bohanyetsi – moafrikafmradio: The Most Authoritative Radio Ever!
July 30, 2018 moafrikafmradioblog.wordpress.com
Ntsibolane o re matichere ha e e-s’o e etse qeto malebana le ho kopa thuso ea bohanyetsi
Lesotho—Monghali Letsatsi Ntsibolane oa mekhatlo ea matichere, e simollang seteraeke ka Labone lena, se qhobe ho ea kena ka Labobeli oa Loetse ea monongoaha ha e-s’o buisane ka ho isa lillo tsa matichere ho boetellipele ba bohanyetsi ba Lesotho ho ea kopa tlatsetso ea bona.
A bua lepholeng la lepe la beke ena, Ntsibolane o itse eena e le motho, o bona taba eo e keke ea loka hobane Basotho ha ba e-s’o hole ho lekana ho kopanela bothata ka tsela eo, ba ka tloha ba rehelloa.
Potso ena e botsuoe kamor’a hore ho utloahale hore matichere a Butha Buthe, kopanong ea ’ona ea beke e fetileng a ilea lumellana hore a se lumelle bohanyetsi ho kena khang ea ’ona.
Maikutlko a Mohlomphehi e Moholo ea ileng a qholotsoa ke polelo eo, e bile hore matichere le bohle ba lokela ho tseba hore Ofisi ea Moetellipele oa Bohanyetsi kea molao joalo ka ea tonakholo, ’me mosebetsi oa eona ke ho lula e itlhophetse ho nka botonakholo neng kapa neng, ka lebaka leo, ho molemong oa matichere le balli bohle ho etsa hore ofisi eo e be sehlohlolong sa boitseko ba bona.
Ho seng joalo, Mohlophisi o re taba ena e tla khannela moo batho ba bang ba ka nkang matichere a loana a loana ntoa ea lipolotiki ka bohlale, a loanela toala khahlanong le Pele, etsoe monghali Motlalentoa Letsosa a re matichere a ne a hane ho thusoa ke ofisi ea hae ea botona, ho ka tiisang maikutlo a reng matichere ke bapolotiki ba ipalelitseng ka mabolakeboroto.
Ntle le moo, ho hlake hore seteraeke sa matichere ke tlhokofatso ea batsoali bao bana ba bona ba sa rutoeng empa ba lefile likolofisi tsena tse fumaneloang sepeng la ntja, bao batsoali ba bona e leng bakhethi le bapolotiki ka ho fapakana ha mekha. RK.
Previous PostMoseneke o kopana le Metsing ka Labobeli lena PitoriaNext PostDCP Keketso Monaheng o re o ntse a tsitsitse mosebetsing oa hae
Lesotho Institute of Accountants e tekenne tumellano le likhoebo tse kholo ho fokotsa tlhokahalo ea mesebetsi Lesotho
Monna o utsoetsoa M2000.00 ka lebenkeleng le rekisang mothamahane, Borokhoaneng, Maseru
Ramatsella o tobile Tšosa AJ ka khiro ea hae e belaetsang
Nyeoe ea Metsing le Mochoboroane e chechetse ho Labone la beke ena
Mokhothu o khothaletsoa ho nka sa botonakholo ba Lesotho